Oud-Bothaviller druk verste drie in verre SpanjeJuandré Kleynhans (Foto: Facebook) ʼn Gewese Bothaviller moes Saterdag in die verre Spanje die verste in sy loopbaan nael en pypkan om ʼn drie te druk. Juandré Kleynhans, die heelagter van Getxo Artea, het in sy eie 22 m-gebied weggespring en regdeur die opposisiespan gehardloop vir sy drie. Getxo het sy promosie-relegasiewedstryd (die eerste van twee) in die Spaanse Liga van Eer teen Burgos met 47-19 gewen. Kleynhans, ʼn gewese o.21-speler van die Griffons, het 17 punte vir die wenspan behaal deurdat hy ook met ses uit sewe doelskoppe geslaag het. Hier is ʼn YouTube-skakel na beeldmateriaal van sy drie: https://youtu.be/XPqClTMgmQE.